11. ΑΠΟΦΑΣΗ ΥΠΟΥΡΓΟΥ ΤΟΥΡΙΣΜΟΥ Αριθ. 513875 της 20ης Ιουλ. 1994 (ΦΕΚ Β΄ 588) Αναπροσαρμογή των εγγυήσεων των Τουριστικών γραφείων που ορίζονται στην παρ. ιδ του άρθρ.5 του Νομ. 393/76. Έχοντας υπόψη: 1.Το Νομ. 1624/51 "περί ΕΟΤ" όπως ισχύει σήμερα. 2.Το Νομ. 393/76 "περί ιδρύσεως και λειτουργίας Τουριστικών γραφείων και ειδικώτερα τα άρθρ. 5 παρ. 1δ αυτού. 3.Το ΠΔ 459/93 (ΦΕΚ 193/Α/93) "Ανασύσταση του Υπουργείου Τουρισμού και καθορισμός των αρμοδιοτήτων του". 4.Το Νομ. 2160/93 "Ρυθμίσεις για τον Τουρισμό και άλλες διατάξεις" και ειδικώτερα το άρθρ.6 παρ.10 αυτού. 5.Την ανάγκη αναπροσαρμογής των εγγυήσεων που καταθέτουν στον ΕΟΤ τα Γραφεία Γενικού και Εσωτερικού Τουρισμού προκειμένου να τους χορηγηθεί άδεια λειτουργίας. 6.Τις διατάξεις του άρθρ.27 του Νομ. 2081/92, αποφασίζουμε: 1.Αναπροσαρμόζουμε τις εγγυήσεις υπέρ ΕΟΤ που καταθέτουν τα Γραφεία Γενικού και Εσωτερικού Τουρισμού σύμφωνα με το άρθρ.5 παρ. ιδ του Νομ. 393/76 προκειμένου να λάβουν άδεια λειτουργίας, ως κατωτέρω: α.Σε ποσό 4.000.000 δρχ. προκειμένου για άδεια λειτουργίας γραφείου Γενικού Τουρισμού. β.Σε ποσό 2.000.000 δρχ. προκειμένου για άδεια λειτουργίας γραφείου Εσωτερικού Τουρισμού. Με την 512476/Ειδ. Αριθ. 26/4-18 Μαρτ. 1996 (ΦΕΚ Β΄ 171) Αποφ. Υπ. Ανάπτυξης ορίστηκαν τα εξής: 1)Περιορίζουμε, κατ' εξαίρεση για το ΚΑΣΤΕΛΛΟΡΙΖΟ, τις εγγυήσεις υπέρ ΕΟΤ που καταθέτουν τα Γραφεία Γενικού και Εσωτερικού Τουρισμού σύμφωνα με το άρθρ.5 παρ. ιδ. του Νομ. 393/76 προκειμένου να λάβουν Ειδικό Σήμα λειτουργίας, σε ποσό 2.000.000 δρχ. προκειμένου για Σήμα λειτουργίας γραφείου Γενικού Τουρισμού και 1.000.000 δρχ. για Σήμα λειτουργίας γραφείου Γενικού Τουρισμού και 1.000.000 δρχ. για Σήμα λειτουργίας γραφείου Εσωτερικού Τουρισμού, για τους λόγους που αναφέρονται στην παρ.7 του ανωτέρου σκεπτικού, εφόσον δεν διαθέτουν υποκατάστημα σε άλλη περιοχή της χώρας. γ.Αναπροσαρμόζουμε, κατ' εξαίρεση, για τη νήσο Τήλο, καθώς και για όλα τα παραμεθόρια νησιά της Ελλάδος, που έχουν μέχρι 400 κατοίκους, τις εγγυήσεις υπέρ ΕΟΤ που καταθέτουν τα Γραφεία Γενικού και Εσωτερικού Τουρισμού, σύμφωνα με το άρθρ. 5 παρ. ιδ. του Νομ. 393/76, προκειμένου να λάβουν Ειδικό Σήμα Λειτουργίας: Ι.στο ποσό των 2.000.000 δρχ. για τα Γραφεία Γενικού Τουρισμού και ΙΙ.στο ποσό του 1.000.000 δρχ. για τα Γραφεία Εσωτερικού Τουρισμού, εφόσον δεν διαθέτουν υποκαταστήματα Τουριστικού Γραφείου σε άλλη περιοχή της χώρας. Η μέσα σε περ. γ προστέθηκε από την Τ/1130/26-28 Μαρτ. 1997 (ΦΕΚ Β΄ 241) Απ. Υπ. Ανάπτυξης. 2.Όλα τα Γραφεία Γενικού και Εσωτερικού Τουρισμού που λειτουργούν κατά τη δημοσίευση της παρούσας απόφασής μας, υποχρεούνται να υποβάλουν τις ανωτέρω εγγυήσεις εντός της προθεσμίας που προβλέπει η παρ.4 του άρθρ.3 του Νομ. 2160/93 για τη χορήγηση σ' αυτά του ειδικού Σήματος λειτουργίας. 3.Ακροτελεύτια διάταξη: Κάλυψη δαπάνης. Από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του Νομικού Προσώπου του ΕΟΤ. 